Alfred Hitchcock
Sir Alfred Joseph Hitchcock (13. august 1899 London – 29. aprill 1980 Los Angeles) oli inglasest Suurbritannia ja Ameerika Ühendriikide filmilavastaja ja -produtsent. Alustanud filmi alal tegevust 1920. aastal Inglismaal, siirdus ta 1939 Hollywoodi. Hitchcock lõi psühholoogiliselt sügavaid detektiivfilme ja freudistlike motiividega õudusfilme, millest ei puudunud kentsakas huumor. Populaarsusest hoolimata ei hinnanud tema kaasaegsed ameerika filmikriitikud Hitchcocki kõrgelt, tema filmide kunstilise külje tõid esile hoopis prantsuse "uue laine" kriitikud. Hitchcock ise pidas oma olulisimaks teoseks filmi "Linnud", mis põhineb Daphne du Maurier' samanimelisel novellil.[viide?] 1972. aastal anti talle Cecil B. DeMille'i nimeline elutööauhind.[viide?]